Bustrup
Bustrup, tidligere hovedgård på Salling 15 km vest for Skive. Fra begyndelsen af 1400-t. til 1606 var Bustrup i slægten Krabbes eje, deriblandt rigsmarsk Tyge Krabbe, der 1521 opførte den hovedbygning, som 1534 afbrændtes af skipper Clement i Grevens Fejde. Ejendommen blev udstykket i 1910.
Den nuværende hovedbygning, der benyttes som skolecenter og opholdssted, er et trefløjet, grundmuret anlæg i én etage fra 1766 med senere ombygninger.